
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 841 


11 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των υπ’αριθ. Δ15/Α/Φ19/οικ. 2788/1996 
(ΦΕΚ 174Β) καιΔ15/Α/Φ19/οικ. 110/2000 (ΦΕΚ7Α) 
υπουργικών αποφάσεων - Μεταβίβαση στον Γενικό 
Γ ραμματέατου Υπουργείου Ανάπτυξηςτου δικαιώ¬ 
ματος υπογραφής «Με εντολή Υπουργού». 1 

Ανάθεση έργου από τον «Οργανισμός Λιμένος Θεσσα¬ 
λονίκης Ανώνυμη Εταιρεία» σε έναν (1) γιατρό ερ¬ 
γασίας και έναν (1) τεχνικό ασφαλείας. 2 

Υπαγωγή στις διατάξεις του Α' μέρους του Νόμου 
1188/81 της Δημοτικής Βιβλιοθήκης Αργυρούπο- 

λης Αττικής. 3 

Σύσταση Νομικού Προσώπου Δ.Δ. στο Δήμο Μεσσάτι- 
δος Ν. Αχαιός με την επωνυμία Οργανισμός Νεο¬ 
λαίας και Άθλησης Δήμου Μεσσάτιδος Νομού 

Αχαιός (ΟΝΑΜ). 4 

Σύσταση αμιγούς Νομαρχιακής Επιχείρησης στη Ν.Α. 
Αιτωλ/νίας με την επωνυμία «Νομαρχιακή Αναπτυ¬ 
ξιακή Επιχείρηση Αιτωλ/νίας». 5 


* Τροποποίηση καταστατικού Αμιγούς Νομαρχιακής Επι¬ 
χείρησης Αναπτυξιακών Προγραμμάτων (ΝΕΑΠ) της 
Ν.Α. Κιλκίς (αναδημοσίευση) 

6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 744/10.2.2000 απόφαση 
Γ εν. Γ ραμματέα Περιφ. Κεντρ. Μακεδονίας. 7 


ΑΠΟΦΑΣΕΙ Σ 

Αριθ. Δ15/Α/Φ 19/οικ. 8966 (1) 

Τροποποίηση των υπ’αριθ. Δ15/Α/Φ19/οικ. 2788/1996 
(ΦΕΚ 174Β) και Δ15/Α/Φ19/οικ. 110/2000 (ΦΕΚ 7Α) 
υπουργικών αποφάσεων - Μεταβίβαση στον Γενικό 
Γ ραμματέατου Υπουργείου Ανάπτυξηςτου δικαιώμα¬ 
τος υπογραφής «Με εντολή Υπουργού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις: 

1. Του άρθρου 29 του Ν. 1558/1985 (ΦΕΚ 137/Α) «Κυ¬ 


βέρνηση και Κυβερνητικά Όργανα», όπως τροποποιήθη¬ 
κε με τις παραγράφους 4 και 8 του άρθρου 7 του Ν. 
1943/1991 (ΦΕΚ50/Α). 

2. Της παραγράφου 1 του άρθρου 8 του Ν. 2026/1992 
(ΦΕΚ 43/Α) «Ρύθμιση θεμάτων οργάνωσης και προσωπι¬ 
κού της Δημόσιας Διοίκησης και άλλες διατάξεις». 

3. Του Π.Δ. 381/1989 (ΦΕΚ 168/Α) «Οργανισμός του 
Υπουργείου Βιομηχανίας. Ενέργειας και Τεχνολογίας», 
όπως τροποποιήθηκε και συμπληρώθηκε με το Π.Δ. 
191/1996 (ΦΕΚ154/Β). 

4. Του Π.Δ. 341/1990 (ΦΕΚ 135/Α) «Σύσταση Γενικών Δι¬ 
ευθύνσεων και Μονάδας Στρατηγικού Σχεδιασμού και 
Ανάλυσης Πολιτικής στο Υπουργείο Βιομηχανίας, Ενέρ¬ 
γειας και Τεχνολογίας». 

5. Του Π.Δ. 92/1993 (ΦΕΚ38/Α) «Καθορισμός αρμοδιο¬ 
τήτων που διατηρούνται από τον Υπουργό Βιομηχανίας, 
Ενέργειας και Τεχνολογίας και τις διανομαρχιακού επιπέ¬ 
δου αρχές του Υπουργείου Βιομηχανίας, Ενέργειας και 
Τεχνολογίας». 

6. Του Π.Δ. 27/1996 (ΦΕΚ 19/Α) «Συγχώνευση των 
Υπουργείων Τουρισμού. Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» . 

7. Του άρθρου 29 Ατού Ν. 1558/1985 που προστέθηκε με 
το άρθρ. 27του Ν. 2081/1992 (ΦΕΚ 154/Α) και αντικαταστά- 
θηκε με το άρθρ. 1 παρ. 2Ατου Ν. 2469/1997 (ΦΕΚ38/Α). 

8. Της υπ’ αριθ. Δ15/Α/Φ. 19/οικ. 2788/1996 (ΦΕΚ 
174/Β/18-3-1996) Υπουργικής Απόφασης «Μεταβίβαση 
στο Γ ενικό Γ ραμματέα Ανάπτυξης του δικαιώματος υπο¬ 
γραφής «Με εντολή Υπουργού». 

9. Της υπ’ αριθ. Δ15/Α/Φ. 19/11136/1996 (ΦΕΚ 557/Β/10- 
7-1996) Υπουργικής Απόφασης «Συμπλήρωση της 
Δ15/Α/Φ19/οικ. 2788/13-3-1996 (ΦΕΚ 174/Β/18-3-1996) 
Απόφασης «Μεταβίβαση στο Γενικό Γραμματέα του 
Υπουργείου Ανάπτυξηςτου δικαιώματος υπογραφής «Με 
εντολή Υπουργού». 

10. Της υπ’ αριθ. Δ 15/Α/Φ 19/οικ. 110/2000 (ΦΕΚ7/Β/12- 
1-2000) Υπουργικής Απόφασης «Τροποποίηση της 
Δ15/Α/Φ.19/11136/1996 (ΦΕΚ 557/Β/10-7-1996) Υπουργι¬ 
κής Απόφασης «Συμπλήρωση της Δ 15/Α/Φ 19/οικ. 
2788/13-3-1996 (ΦΕΚ 174/Β/18-3-1996) Απόφασης «Μετα¬ 
βίβαση στο Γ ενικό Γ ραμματέατου Υπουργείου Ανάπτυξης 
του δικαιώματος υπογραφής «Με εντολή Υπουργού». 

β. Το γεγονός ότι με την παρούσα Απόφαση δεν προκα- 
λείται δαπάνη σε βάρος του Κρατικού Προϋπολογισμού. 

γ. Την ανάγκη τροποποίησης των υπ’ αριθ. Δ15/Α/Φ. 19/- 
οικ. 2788/1996 (ΦΕΚ 174/Β/18-3-1996) και Δ15/Α/Φ. 19/- 
οικ. 110/2000 (ΦΕΚ 7/Β/12-1 -2000) Υπουργικών Αποφά¬ 
σεων, αποφασίζουμε: 

Άρθρο 1 

Τροποποιούμε: 

α. Την παρ. 5 του Κεφαλαίου Γ της υπ’ αριθ. 
Δ15/Α/Φ. 19/οικ. 2788/1996 (ΦΕΚ 174/Β/1996) Υπουργι¬ 
κής Απόφασης και ορίζουμε ότι υπογράφεται από τον 
Υπουργό Ανάπτυξης: 

Η εντολή χρέωσης του λογαριασμού με τίτλο «Ειδικός 
Λογαριασμός για τον εφοδιασμό με καύσιμα προβληματι¬ 
κών περιοχών της χώρας», καθώς και μεταφοράς χρημά¬ 
των από τον λογαριασμό αυτό προς πίστωση του λογα¬ 
ριασμού του Δημοσίου «Ε.Δ. Συγκέντρωση Εισπράξεων 
και πληρωμών» (άρθρο 14 παράγραφος 5 υποπαράγρα- 
φος 2 Ν. 2289/1995 ΦΕΚ27Α, ΚΥΑ Δ2/Γ/8570/14-2-1995 - 
ΦΕΚ 330Β, όπως τροποποιήθηκε με την υπ’ αριθ. 
Δ2/7870/7-7-1995 (ΦΕΚ640Β). 

Κατά τα λοιπά εξακολουθεί να ισχύει η παραπάνω υπ’ 
αριθ. Δ15/Α/οικ. 2788/1996 απόφαση. 

β. Την παρ. 8 του Κεφαλαίου Α' της υπ’ αριθ. 
Δ15.Α/Φ 19/οικ.2788/1996 (ΦΕΚ 174/Β/1996) Υπουργικής 
Απόφασης και ορίζουμε ότι υπογράφονται από τον Γ ενικό 
Γραμματέατου Υπουργείου Ανάπτυξης: 

Οι αποφάσεις σύστασης και συγκρότησης συμβουλίων 
(πληντων Υπηρεσιακών) επιτροπών και ομάδων εργασίας 
καθώς και ο ορισμός εκπροσώπων του Υπουργείου Ανά¬ 
πτυξης σε αντίστοιχα συλλογικά όργανα άλλων φορέων. 

γ. Το άρθρο 1 της υπ’ αριθ. Δ15/Α/Φ19/οικ. 110/2000 (ΦΕΚ 
7/Β/12-1-2000) Υπουργικής Απόφασης και ορίζουμε ότι: 

Τα ερωτήματα προς το Νομικό Σύμβουλο και το Νομικό 
Συμβούλιο του Κράτους υπογράφονται από το Γενικό 
Γραμματέα του Υπουργείου Ανάπτυξης. 

Άρθρο 2 

Μεταβιβάζουμε στον Γ ενικό Γ ραμματέα του Υπουργεί¬ 
ου Ανάπτυξης το δικαίωμα να υπογράφει «με Εντολή 
Υπουργού» τις πράξεις που αφορούν: 

Υπέρβαση ανωτάτου ορίου υπερωριακής απασχόλη¬ 
σης υπαλλήλωντου Υπουργείου Ανάπτυξης με σχέση ερ¬ 
γασίας Ιδιωτικού Δικαίου (Ι.Δ.) καθώς και μισθωτών των 
εποπτευομένων από το Υπουργείο Νομικών Προσώπων 
Δημοσίου Δικαίου (Ν.Π.Δ.Δ.) και Νομικών Προσώπων 
Ιδιωτικού Δικαίου (Ν.Π.Ι.Δ.). 

Άρθρο 3 

Από την έναρξη ισχύος της παρούσας απόφασης κα- 
ταργείται η υπ’ αριθ. Δ15/Α/Φ19/οικ. 110/2000 (ΦΕΚ 7/Β) 
όμοια απόφαση. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟ ΥΛΑΚΗΣ 


Αριθ. 5111.22/01/2000 (2) 

Ανάθεση έργου από τον «Οργανισμός Λιμένος Θεσσαλο¬ 
νίκης Ανώνυμη Εταιρεία» σε έναν (1) γιατρό εργασίας 
και έναν (1) τεχνικό ασφαλείας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Τροπο¬ 
ποίηση και συμπλήρωση διατάξεων του Ν. 2190/1994 και 
άλλες διατάξεις» (Φ.Ε.Κ. 206 Α78-10-1997). 

2. Τις διατάξεις του άρθρου ένατου και άρθρου 12 του 
Κεφ. Β'του Ν. 2688/1999 «Μετατροπή του Ο.Λ.Π. και του 
Ο.Λ.Θ. σε Α.Ε.» (Φ.Ε.Κ. 40 Α71-3-1999). 

3. Τις διατάξεις του Ν. 1568/85 «Υγιεινή και ασφάλεια 
των εργαζομένων» (Φ.Ε.Κ. 177 Α718-10-1985). 

4. Το Π. Δ. 17/96 «Μέτρα για τη βελτίωση της ασφάλει¬ 
ας και της υγείας των εργαζομένων κατά την εργασία σε 
συμμόρφωση με τις οδηγίες 89/391/Ε. Ο. Κ. και91/383/Ε.Ο.Κ» 
(Φ.Ε.Κ. 11 Α718-1-1996). 

5. Το Π. Δ. 294/88 «Ελάχιστος χρόνος απασχόλησης τε¬ 
χνικού ασφάλειας και γιατρού εργασίας, επίπεδο γνώσε¬ 
ων και ειδικότητα τεχνικού ασφάλειας για τις επιχειρή¬ 
σεις, εκμεταλλεύσεις και εργασίες του άρθρου 1 παραγρ. 
1 του Ν. 1568/1985 «Υγιεινή και ασφάλεια των εργαζομέ¬ 
νων» (Φ.Ε.Κ. 138 Α721-6-1988). 

6. Το Π.Δ. 197/88 «Διάρθρωση και λειτουργία των Υπη¬ 
ρεσιών του Οργανισμού Λιμένος Θεσσαλονίκης» (Φ.Ε.Κ. 
85 Α79-5-1988). 

7. Την αριθ. 55/11-11-1998 Π.Υ.Σ. «Αναστολή διορισμών 
και προσλήψεων στο Δημόσιο Τομέα». 

8. Την αριθ. ΔΙΠΙΔΔ/Ε3/53/28404/27-12-1997 σχετική 
εγκύκλιο του ΥΠ.ΕΣ.Δ.Δ.Α. 

9. Την αριθ. 30/22-02-2000 εγκριτική απόφαση της Επι¬ 
τροπής του άρθρου 2 παραγρ. 1 της αριθ. 55/1998 Π.Υ.Σ. 
(άρθρο 1 παραγρ. 51 του Ν. 2412/1996). 

10. Την αριθ. 690/21-1-2000 βεβαίωση του Γραφείου 
Νομικών Υποθέσεων του Οργανισμού Λιμένος Θεσσαλο¬ 
νίκης Α.Ε. με την οποία βεβαιώνεται ότι για τη συγκεκρι¬ 
μένη ανάθεση έργου «πρόκειται για γνήσια σύμβαση έρ¬ 
γου, που δεν υποκρύπτει εξαρτημένη εργασία (άρθρο 6 
παραγρ. 2 του Ν. 2527/1997)». 

11. Τις διατάξεις του άρθρου 29 Α' του Ν. 1558/85 
(Φ.Ε.Κ. 137 Α'), όπως συμπληρώθηκε με το άρθρο 27του 
Ν. 2081/92 (Φ.Ε.Κ. 154Α') καιτροποποιήθηκεμετο άρθρο 
1 του Ν. 2469/97 (Φ.Ε.Κ. 38 Α'). 

12. Τα αριθ. Γ. 49/03-01-2000 και Γ. 1671/10-04-2000 έγ¬ 
γραφα της Ο.Λ.Θ. Α.Ε. 

13. Την αριθμ. ΔΙΔΚ/Φ.1/2/11187/12-5-2000 (Φ.Ε.Κ. 630 
Β') απόφαση του Πρωθυπουργού και της Υπουργού 
ΕΣ.Δ.Δ.Α. περί ανάθεσης αρμοδιοτήτων στους Υφυπουρ¬ 
γούς ΕΣ.Δ.Δ.Α., αποφασίζουμε: 

1. Την ανάθεση έργου με μίσθωση από τον Οργανισμό 
Λιμένος Θεσσαλονίκης Α.Ε. σ’ έναν (1) γιατρό εργασίας 
και έναν (1) τεχνικό ασφαλείας. 

2. Τα απαιτούμένα προσόντα για την πιο πάνω ανάθεση 
έργου είναι: 

Α. ΓΙΑ ΤΟΝ ΓΙΑΤΡΟ ΕΡΓΑΣΙΑΣ: 

α) Πτυχίο ή Δίπλωμα Ιατρικής Α.Ε.Ι, της ημεδαπής ή 
Πτυχίο ή Δίπλωμα Ιατρικών Σχολών της αλλοδαπής, ανα¬ 
γνωρισμένο από το ΔΙΚΑΤΣΑ. 

β) Άδεια άσκησης του ιατρικού επαγγέλματος. 

γ) Ειδικότητα της ιατρικής της εργασίας. 

Σε περίπτωση μη προσέλευσης υποψηφίων με την πιο 
πάνω ειδικότητα είναι δυνατή η ανάθεση του έργου: 

α) Σε γιατρό που έχει την ειδικότητα της Παθολογίας και 
έχει παρακολουθήσει ειδικό σεμινάριο ιατρικής της εργα¬ 
σίας, σύμφωνα με τις διατάξειςτου άρθρου 13τουΝ. 1568/86 
ή διαθέτει διετή τουλάχιστον εμπειρία σε επιχείρηση. 

β) Σε γιατρό που έχει ασκήσει καθήκοντα γιατρού ερ¬ 
γασίας στο Υπουργείο Εργασίας για πέντε (5) έτη τουλά¬ 
χιστον και μετά την παραίτησή του από την Υπηρεσία. 

Σε περίπτωση μη προσέλευσης υποψηφίων με τα πιο 
πάνω προσόντα είναι δυνατή η ανάθεση σε γιατρό οποι¬ 
οσδήποτε ειδικότητας. 

Β. ΓΙΑ ΤΟΝ ΤΕΧΝΙΚΟ ΑΣΦΑΛΕΙΑΣ: 

α) Πτυχίο ή Δίπλωμα Μηχανολόγου ή Μηχανολόγου 
Μηχανικού Α.Ε.Ι., της ημεδαπής ή ισότιμο, αντίστοιχης ει¬ 
δικότητας, σχολών της αλλοδαπής, αναγνωρισμένο από 
τοΔΙΚΑΤΣΑ. 

β) Άδεια άσκησης επαγγέλματος από το Τεχνικό Επιμε¬ 
λητήριο Ελλάδας. 

γ) Δεκαετή τουλάχιστον προϋπηρεσία μετά την από¬ 
κτηση του πτυχίου. 

3. Το συγκεκριμένο έργο που θα εκτελεστεί είναι ο πε¬ 
ριοδικός προληπτικός έλεγχος των εργαζομένων ο εμβο¬ 
λιασμός του προσωπικού, η έκδοση βιβλιαρίου επαγγελ¬ 
ματικού κινδύνου για κάθε εργαζόμενο, μέσα ατομικής 
προστασίας εργαζομένων κ.λπ. 

4. Το χρονικό διάστημα που θα απαιτηθεί για την εκτέ¬ 
λεση του έργου είναι ένα (1) έτος. 

5. Το συνολικό ποσό της αμοιβής και για τους δύο ανέρ¬ 
χεται σε 13.000.000 δρχ. συν Φ.Π.Α. και θα βαρύνει τον 
προϋπολογισμό της Ο. Α. Θ. Α. Ε. έτους 2000 και συγκε¬ 
κριμένα η αμοιβή του γιατρού εργασίας είναι 7.000.000 
δρχ. και για τον τεχνικό ασφαλείας 6.000.000 δρχ. 

Το ποσό αυτό θα καταβληθεί τμηματικά σε έξι (6) ισό¬ 
ποσες δόσεις. 

Προϋπόθεση για την καταβολή κάθε δόσης θα είναι η 
προώθηση του έργου, η υποβολή σχετικής έκθεσης από 
το γιατρό εργασίας και τον Τεχνικό ασφαλείας και βεβαί¬ 
ωση της Υπηρεσίας για ανάλογη πρόοδο του έργου. 

6. Ο τόπος εκτέλεσης του έργου θα είναι οι εγκαταστά¬ 
σεις του Οργανισμού Λιμένος Θεσσαλονίκης Α.Ε. 

7. Το έργο δεν ανάγεται στον κύκλο των συνήθων καθη¬ 
κόντων των υπαλλήλων του Οργανισμού, καθόσον από 
τις οργανικές του διατάξεις (Π.Δ. 197/88), που εξακολου¬ 
θούν να ισχύουν και μετά τη μετατροπή του Ο.Λ.Θ. σε 
Α.Ε., μέχρι την κατάρτιση του νέου Κανονισμού Οργάνω¬ 
σης και Λειτουργίας, σύμφωνα με την παραγρ. 3 του άρ¬ 
θρου ένατου του Ν. 2688/1999, δεν προβλέπεται οργανι¬ 
κή μονάδα με αντίστοιχες αρμοδιότητες και δεν μπορεί να 
εκτελεστεί από υπαλλήλους του Οργανισμού για τους λό¬ 
γους που αναλύονται κατωτέρω: 

α) Στον Οργανισμό Λιμένος Θεσσαλονίκης Α.Ε. δεν 
υπηρετεί γιατρός εργασίας καθώς δεν υπάρχει αντίστοι¬ 
χη οργανική θέση ιατρού οποιοσδήποτε ειδικότητας. 

β) Υπάρχουν τέσσερις (4) οργανικές θέσεις Μηχανολό¬ 
γων - Ηλεκτρολόγων Μηχανικών, οι οποίες κατέχονται 
από ισάριθμους υπαλλήλους, έκτων οποίων οιτρεις (3) εί¬ 
ναι Προϊστάμενοι σε Τμήματα στα οποία προβλέπεται να 
προΐσταται υπάλληλος του συγκεκριμένου κλάδου, ο δε 
τέταρτος είναι ο μοναδικός Μηχανικός του Τμήματος 
Ηλεκτρομηχανολογικού Εξοπλισμού το οποίο διεκπεραι- 
ώνει ετησίως προμήθειες ύψους δισεκατομμυρίων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Ιουνίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΛΕΩΝΙΔΑΣ ΤΖΑΝΗΣ ΧΡΗΣΤΟΣ ΠΑΠΟΥΤΣΗΣ 


Αριθ. 23801 (3) 

Υπαγωγή στις διατάξεις του Α' μέρους του Νόμου 
1188/81 της Δημοτικής Βιβλιοθήκης Αργυρούπολης 
Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 3του Νόμου 1188/81 όπως 
συμπληρώθηκε με την παρ. 1 του άρθρου 8 του Νόμου 
2307/95. 

2. Την 3/2000 απόφαση του Διοικητικού Συμβουλίου της 
Δημοτικής Βιβλιοθήκης Αργυρούπολης περί υπαγωγής 
της στις διατάξειςτου Α' Μέρους του Ν. 1188/81. 

3. Τη σύμφωνη γνωμοδότηση του αρμοδίου Υπηρεσια¬ 
κού Συμβουλίου που διατυπώθηκε στο 3/3.5.2000 πρακτι¬ 
κό του, αποφασίζουμε: 

Εγκρίνουμε την αρ. 3/2000 απόφαση του Διοικητικού 
Συμβουλίου της Δημοτικής Βιβλιοθήκης Αργυρούπολης 
περί υπαγωγής στο Α' Μέρος του Ν. 1188/81 μιας υπαλ¬ 
λήλου κλάδου ΤΕ 1 βιβλιοθηκονόμου της Δημοτικής Βι¬ 
βλιοθήκης Αργυρούπολης. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 2686 (4) 

Σύσταση Νομικού Προσώπου Δ.Δ. στο Δήμο Μεσσάτιδος 
Ν. Αχάίας με την επωνυμία Οργανισμός Νεολαίας και 
Άθλησης Δήμου Μεσσάτιδος Νομού Αχάίας (ΟΝΑΜ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/95 

2. Την αριθ. 21/2000 απόφαση του Δημοτικού Συμβου¬ 
λίου του Δήμου Μεσσάτιδος περί σύστασης Ν.Π.Δ.Δ. στο 
Δήμο, με την επωνυμία: «Οργανισμός Νεολαίας και'Αθλη- 
σης (ΟΝΑΜ)», αποφασίζουμε: 

Α. Ιδρύουμε Νομικό Πρόσωπο Δημοσίου Δικαίου με την 
επωνυμία: «Οργανισμός Νεολαίας και Άθλησης Δήμου 
Μεσσάτιδος» Νομού Αχάίας, (ΟΝΑΜ). 

Έδρα του Νομικού Προσώπου ορίζεται η έδρα του Δή¬ 
μου Μεσσάτιδος. 

Ο σκοπός του Οργανισμού Νεολαίας και Άθλησης του 
Δήμου Μεσσάτιδος είναι: 

• Η ανάπτυξη του μαζικού και ερασιτεχνικού αθλητι¬ 
σμού, η προώθηση των αθλητικών δραστηριοτήτων σε 
όλοτοΔήμο και η μελέτη για την αξιοποίηση, διερεύνηση 
και διαχείριση των σχετικών προγραμμάτων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


• Η δημιουργία, λειτουργία, διαχείριση και συντήρηση 
των αθλητικών κέντρων, γυμναστηρίων και γενικά όλων 
των αθλητικών χώρων και εγκαταστάσεων, των οποίων η 
χρήση ανήκει, έχει παραχωρηθεί ή πρόκειται να παραχω- 
ρηθεί στο Δήμο Μεσσάτιδος, καθώς και η εξασφάλιση 
υλικοτεχνικής υποδομής και του απαραίτητου εξοπλι¬ 
σμού για την κάλυψη των αναγκών της οργανωμένης και 
ελεύθερης άθλησης των δημοτών και ειδικά των νέων και 
των ατόμων με ειδικές ανάγκες. 

• Η λειτουργία τμημάτων κατά άθλημα με ελεύθερη 
συμμετοχή των πολιτών σε όλα τα αθλήματα (τζόκιν, πο¬ 
δηλασία, ορειβασία κλπ.) και η δημιουργία και η λειτουρ¬ 
γία ειδικών τμημάτων για τη συμμετοχή και καλύτερη δυ¬ 
νατή άθληση ατόμων με ειδικές ανάγκες και ειδικών κα¬ 
τηγοριών αθλού μενών πολιτών. 

• Η συμμετοχή σε αγώνες (πρωταθλήματα, ημερίδες 
κλπ.), η ανάπτυξη του σχολικού αθλητισμού και η συνερ¬ 
γασία με τους Αθλητικούς Συλλόγους, τις Αθλητικές Ενώ¬ 
σεις, με τα σχολεία όλων των βαθμιδών εκπαίδευσης, 
τους καθηγητές Φυσικής Αγωγής και όλους τους λοιπούς 
Αθλητικούς φορείς και παράγοντες του Δήμου Μεσσάτι¬ 
δος, των άλλων Δήμων του Νομού Αχάίας, του κράτους 
και του εξωτερικού. 

• Η σωματική, πνευματική και πολιτιστική καλλιέργεια 
των νέων πολιτών, η ανάπτυξη του πνεύματος του αθλη¬ 
τισμού και της ευγενούς άμιλλας, η δημιουργία κινήτρων 
για συμμετοχή δημοτών στις αθλητικές δραστηριότητες 
του Δήμου Μεσσάτιδος και η μέσω του αθλητισμού καλ¬ 
λιέργεια των νέων ανθρώπων και η αντιμετώπιση των προ¬ 
βλημάτων της νεολαίας. 

• Η βράβευση αριστούχων μαθητών - αθλητών και 
σπουδαστών - και η επιβράβευση πράξεων που προω¬ 
θούντο πνεύματου αθλητισμού καιτης ευγενούς άμιλλας 
και συνηγορούν στην ενίσχυση των κοινωνικών δεσμών 
του Δήμου. Επίσης η ηθική και υλική συμπαράσταση σε 
νέους (μαθητές ή σπουδαστές) που στερούνται δυνατο¬ 
τήτων στη μόρφωσή τους λόγω σοβαρών οικογενειακών 
ή οικονομικών προβλημάτων ή προβλημάτων υγείας. 

• Ο Οργανισμός Νεολαίας και Άθλησης του Δήμου 
Μεσσάτιδος διοικείται από επταμελές (7) Διοικητικό Συμ¬ 
βούλιο, του οποίου τα μέλη ορίζονται μαζί με τους ανα¬ 
πληρωτές τους από το Δημοτικό Συμβούλιο. Στο Διοικητι¬ 
κό Συμβούλιο συμμετέχουν: 

Δημοτικός Σύμβουλος, Αντιδήμαρχος ή ο ίδιος ο Δή¬ 
μαρχος ως Πρόεδρος 

Τέσσερις (4) Δημοτικοί Σύμβουλοι ως μέλη 

Δύο (2) Δημότες ή κάτοικοι που έχουν ανάλογη επαγ¬ 
γελματική ή κοινωνική δράση ή ειδικές γνώσεις ανάλογα 
με το σκοπό του Οργανισμού ως μέλη επίσης. 

Το Διοικητικό Συμβούλιο μετά τον ορισμό του από το 
Δημοτικό Συμβούλιο συνεδριάζει και εκλέγει από τα μέλη 
του τον Αντιπρόεδρο , τον Ταμία, τον Γραμματέα και τον 
Έφορο του Οργανισμού. Οι αρμοδιότητες για καθέναν 
από τους τέσσερις ανωτέρω ορίζονται από τον Πρόεδρο 
του Διοικητικού Συμβουλίου. Η θητεία των μελών του Δι¬ 
οικητικού Συμβουλίου του Οργανισμού Νεολαίας και 
Άθλησης είναι όση και η εκάστοτε θητεία του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου. 

Στον Πρόεδρο του Δ.Σ. του Οργανισμού Νεολαίας και 
Άθλησης, που δεν είναι ο Δήμαρχος ή Αντιδήμαρχος αλ¬ 
λά απλό αιρετό μέλος του Δημοτικού Συμβουλίου κατα¬ 
βάλλεται μηνιαία αποζημίωση (μέχρι τρεις συνεδριάσεις 


του Δ.Σ.) ποσού όχι μεγαλύτερου από την αντίστοιχη μη¬ 
νιαία αποζημίωση των Αντιδημάρχων. 

Για τη λειτουργία του Δ.Σ., την εποπτεία, την οικονομι¬ 
κή διοίκηση και τη διαχείριση εφαρμόζονται οι ισχύουσες 
διατάξεις του ΔΚΚ (ΠΔ 410/95) όπως συμπληρώθηκαν με 
το Ν. 2569/97 ( ΦΕΚ Α’ 244/97) για τους συνενούμενους 
Δήμους. 

Η σύνταξη και εφαρμογή του Οργανισμού Εσωτερικής 
Υπηρεσίας και του Κανονισμού Λειτουργίας της γίνεται 
από το Δ/Σ και επιψηφίζεται από το Δημοτικό Συμβούλιο 

• Η περιουσία του Οργανισμού Νεολαίας και Άθλησης 
του Δήμου Μεσσάτιδος αποτελείται από: 

Όλες τις αθλητικές εγκαταστάσεις που ανήκουν σήμε¬ 
ρα στο Δήμο Μεσσάτιδος και αυτές που εμπεριέχονται σ’ 
αυτόν με οποιοδήποτε τρόπο. 

Τα όργανα γυμναστικής, κινητά αθλητικά υλικά , το γε¬ 
νικότερο εξοπλισμό που ανήκει στο Δήμο μέχρι τώρα κα¬ 
θώς και οποιοδήποτε ακίνητο ή κινητό αποκτηθεί ή παρα¬ 
χωρηθεί για την εξυπηρέτηση της λειτουργίας και του 
σκοπού του Οργανισμού. 

Οι πόροι του ΟΝΑΜ είναι: 

Η ετήσια επιχορήγηση του Δήμου Μεσσάτιδος 

Η επιχορήγηση από την ΓΓΑ και κάθε είδους παροχές 
από κρατικούς φορείς είτε απευθείας προς τον ΟΝΑ Μεσ¬ 
σάτιδος είτε προς το Δήμο Μεσσάτιδος για τον ΟΝΑ. 

Οι χορηγίες από νομικά ή φυσικά πρόσωπα. 

Οι συνδρομές και τα κάθε είδους έσοδα από τη χρήση 
των αθλητικών χώρων του Δήμου Μεσσάτιδος, καθώς και 
οι εισπράξεις από διαφημίσεις στους χώρους των αθλητι¬ 
κών εγκαταστάσεων του Δήμου Μεσσάτιδος. 

Ποσοστά από εισπράξεις αθλητικών αγώνων ή άλλων 
εκδηλώσεων (ψυχαγωγικών - πολιτιστικών ) που τελού¬ 
νται σε ιδιόκτητους χώρους του Οργανισμού ή σε χώρους 
των οποίων ο Οργανισμός έχει την εκμετάλλευση. 

Κάθε είδους εισφορές, δωρεές, κληρονομιές, και κλη¬ 
ροδοσίες. 

Οι πρόσοδοι από την περιουσία του ΟΝΑΜ 

Κάθε άλλη νόμιμη πρόσοδος. 

• Ο Πρόεδρος του Δ.Σ. εκπροσωπεί τον ΟΝΑ Μεσσάτι¬ 
δος σε κάθε αρχή ή Δικαστήριο και στις συναλλαγές με 
τρίτους. Όταν ο Πρόεδρος απουσιάζει ή κωλύεται, ανα¬ 
πληρώνεται από τον Αντιπρόεδρο του Δ.Σ 

• Ο ΟΝΑΜ έχει σφραγίδα στρογγυλή και αποτελείται 
από τρεις ομόκεντρους κύκλους. Στο μεσαίο κύκλο αυ¬ 
τών φέρει το έμβλημα της Ελληνικής Δημοκρατίας, στο 
δεύτερο εξωτερικό κύκλο τις λέξεις ΟΡΓΑΝΙΣΜΟΣ ΝΕΟ¬ 
ΛΑΙΑΣ ΚΑΙ ΑΘΛΗΣΗΣ του Δήμου Μεσσάτιδος και στο τρί¬ 
το κύκλο τις λέξεις ΕΛΛΗΝΙΚΗ ΔΗΜΟΚΡΑΤΙΑ. 

• Ο ΟΝΑΜ μπορεί να μισθώνει κατάλληλους χώρους 
και να τους διαμορφώνει σε Αθλητικά κέντρα του Δήμου. 

• Ο ΟΝΑΜ μπορεί να στεγάζεται σε δικό του μισθωμέ¬ 
νο, παραχωρημένο ή ιδιόκτητο χώρο. Γ ια όσο χρόνο δεν 
έχει αυτή τη δυνατότητα για διάφορους λόγους στεγάζε¬ 
ται σε χώρο του Δήμου, στο Δημαρχείο ή σε άλλο Δημοτι¬ 
κό κτίριο, του οποίου την ιδιοκτησία, τη χρήση ή τη μί¬ 
σθωση έχει ο Δήμος. Αυτό συμβαίνει και όταν για κάποι¬ 
ους λόγους νομικούς ή φυσικούς ο Οργανισμός δεν έχει 
στέγη. 

• Κάθε άλλη λεπτομέρεια που δεν προβλέπεται από τη 
συστατική αυτή πράξη ρυθμίζεται με απόφαση του Δημο¬ 
τικού Συμβουλίου του Δήμου Μεσσάτιδος ύστερα από αι¬ 
τιολογημένη εισήγηση του Προέδρου του Δ.Σ. του ΟΝΑΜ 
που έχει ψηφισθεί από το Διοικητικό του Συμβούλιο και 

στηρίζεται στις διατάξεις της ισχύουσας νομοθεσίας ή σε 
αλλαγές και τροποποιήσεις νόμων που αφορούν τα 
ΝΠΔΔτων ΟΤΑ. 

Το ΝΠΔΔ ΟΝΑΜ καταργείται σύμφωνα με τις διατάξεις 
του ΔΚΚ (άρθρο 201 Π.Δ. 410/95) όπως αναμορφώθηκε 
με τις διατάξεις του Ν. 2539/97 (ΦΕΚΑ'244/97). Η περιου¬ 
σία του σε περίπτωση κατάργησης περιέρχεται στο Δήμο 
Μεσσάτιδος και διατίθεται με τον τρόπο που ορίζει το Δη¬ 
μοτικό Συμβούλιο με την απόφασή του για την κατάργη¬ 
ση και όπως επιβάλλει η σχετική νομοθεσία που ισχύει κά¬ 
θε φορά. 

Από τη δημοσίευση της παρούσας δεν προκαλείται δα¬ 
πάνη σε βάρος του Κρατικού Προϋπολογισμού αλλά μό¬ 
νο σε βάρος του ισχύοντος προϋπολογισμού του Δήμου 
Μεσσάτιδος ,το ύψος της οποίας δεν είναι δυνατό να ορι- 
σθεί επακριβώς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 2 Ιουνίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

Αριθ. 75 (5) 

Σύσταση αμιγούς Νομαρχιακής Επιχείρησης στη Ν.Α. Αι- 

τωλ/νίας με την επωνυμία «Νομαρχιακή Αναπτυξιακή 

Επιχείρηση Αιτωλ/νίας». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΑΙΤΩΛΟΑΚΑΡΝΑΝΙΑΣ 

Έχοντας υπ’ όψη: 

1. Τις διατάξεις των άρθρων 75 και 76 του Π.Δ. 30/1996 
«Κώδικας Νομαρχιακής Αυτοδιοίκησης» (ΦΕΚΑ'21). 

2. Τις διατάξεις του κεφαλαίου Α' (άρθρα 1 έως 17) του 
Π.Δ. 331/1996 «Σύσταση και λειτουργία αμιγών Νομαρ¬ 
χιακών και Διάνομαρχιακών Επιχειρήσεων από τις Νο¬ 
μαρχιακές Αυτοδιοικήσεις και τα Νομαρχιακά Διαμερί¬ 
σματα». 

3. Την οικονομοτεχνική μελέτη που περιλαμβάνει: 

α) Τις Γ ενικές αρχές ίδρυσης και λειτουργίας της Επι¬ 
χείρησης. 

β) Τους βασικούς σκοπούς και στόχους ίδρυσης της 
επιχείρησης. 

γ) Την ταυτότητα της επιχείρησης. 

δ) Τον Οργανισμό εσωτερικής λειτουργίας και τη στε- 
λέχωση της επιχείρησης. 

ε) Την βιωσιμότητα της επιχείρησης, αποφασίζει: 

1. Συνιστά στη Νομαρχιακή Αυτοδιοίκηση Αιτωλ/νίας, 
αμιγή Νομαρχιακή Επιχείρηση με την επωνυμία «Νομαρ¬ 
χιακή Αναπτυξιακή Επιχείρηση Αιτωλ/νίας», ως ίδιο Νομι¬ 
κό Πρόσωπο Ιδιωτικού Δικαίου το οποίο διέπεται από 
τους κανόνες της ιδιωτικής οικονομίας, όπως ορίζεται 
από τη σχετική νομοθεσία. 

2. Βασικός σκοπός της Επιχείρησης είναι ο σχεδια- 
σμός, η επεξεργασία και η ανάληψη δραστηριοτήτων που 
έχουν σχέση με την πολιτιστική ανάπτυξη του Νομού Αι- 
τωλ/νίας, ως και κάθε συναφή δραστηριότητα. 

Για την εξυπηρέτηση του βασικού σκοπού, οι σκοποί, 
στόχοι και δραστηριότητες της επιχείρησης είναι: 

2.1.0 συντονισμός όλων των πολιτιστικών φορέων του 
Νομού Αιτωλ/νίας και η στήριξή τους για ουσιαστική και 


ολοκληρωμένη πολιτιστική ανάπτυξη της περιφέρειας 
του νομού και η καλλιέργεια σε βάθος της καλλιτεχνικής 
ευαισθησίας και τη αγάπης για τις τέχνες, η προστασία 
της εθνικής πολιτιστικής ταυτότητας, η αναγωγή των πο¬ 
λιτιστικών πνευματικών και καλλιτεχνικών αγαθών σε ορ¬ 
γανικά στοιχεία της καθημερινής ζωής και η ενεργητική 
και συνειδητή συμμετοχή των πολιτών στην πολιτιστική 
ζωή του χώρου τους και της ευρύτερης περιοχής τους. 

2.2. Η εξασφάλιση της απαραίτητης πολιτιστικής υπο¬ 
δομής και της αναγκαίας υποδομής για τη βελτίωση της 
ποιότητας της ζωής και την δημιουργική αξιοποίηση του 
ελεύθερου χρόνου των κατοίκων της περιφέρειας και ιδι¬ 
αίτερα των νέων. 

2.3. Η διάδοση και η ανάπτυξη της καλλιτεχνικής παι¬ 
δείας στους τομείς της μουσικής, του χορού, του κινημα¬ 
τογράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

2.4. Η στήριξη, η διάδοση και η ανάπτυξη της καλλιτε¬ 
χνική παιδείας, η στήριξη και η διάδοση της σύγχρονης 
καλλιτεχνικής και πνευματικής δημιουργίας και η εξα¬ 
σφάλιση των συνθηκών που θα επιτρέψουν την άσκηση 
και την ανάπτυξη των ατομικών δημιουργικών ικανοτήτων 
στους αντίστοιχους τομείς. 

2.5. Η προβολή, ανάπτυξη και η διάδοση των τεχνών με 
την διοργάνωση, παραγωγή και η παρουσίαση πολιτιστι¬ 
κών, επιμορφωτικών και ψυχαγωγικών εκδηλώσεων, η με¬ 
τάκληση ελληνικών και ξένων συγκροτημάτων και η ανταλ¬ 
λαγή πολιτιστικών και λοιπών σχετικών εκδηλώσεων. 

2.6. Η ανάπτυξη της συνεργασίας με τους μαζικούς πο¬ 
λιτιστικούς φορείς και τα ερασιτεχνικά συγκροτήματα 
του νομού και η παροχή με κάθε δυνατό τρόπο ηθικής και 
υλικής βοήθειας και τεχνικής υποστήριξης, με στόχο την 
ενίσχυση της ερασιτεχνικής δημιουργίας και τη διερεύ- 
νηση του πεδίου των πρωτοβουλιών και των παρεμβάσε- 
ώντους. 

2.7. Η συνεργασία με την εκπαιδευτική κοινότητα του 
νομού για την από κοινού προώθηση και υλοποίηση, πο¬ 
λιτιστικών, πνευματικών, παιδαγωγικών, εκπαιδευτικών 
και επιμορφωτικών δραστηριοτήτων μέσα και έξω από τα 
σχολεία και η εξασφάλιση της ουσιαστικής συμμετοχής 
των μαθητικών κοινοτήτων και της νεολαίας γενικότερα 
στις δραστηριότητες της επιχείρησης. 

2.8. Η ενίσχυση των τοπικών πρωτοβουλιών μέσω της 
συμμετοχής και συνεργασίας σε διεθνείς Οργανισμούς, 
Φεστιβάλ, συνέδρια και σχετικές δραστηριότητες και εκ¬ 
δηλώσεις και η συνεργασία με το Εθνικό Πολιτιστικό Δί¬ 
κτυο Πόλεων. 

2.9. Η ανάληψη και η υλοποίηση προγραμμάτων συ¬ 
ντήρησης, ανάδειξης και αξιοποίησης αρχαιολογικών 
ιστορικών χώρων, μνημείων και μουσείων. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια παιδαγωγικού περιεχομένου, σχολές αναλ¬ 
φάβητων, εργαστήρια, διαλέξεις, ημερίδες, συνέδρια 
κ.τ.λ.) με πολιτιστικές και ψυχαγωγικές εκδηλώσεις 
(όπως θεατρικές και κινηματογραφικές παραστάσεις, 
προβολές, εκθέσεις, συναυλίες, φεστιβάλ κ.τ.λ.). 

2.10. Η ανάληψη και υλοποίηση Κοινοτικών (Ε.Ε.) και 
Εθνικών Προγραμμάτων εκπαιδευτικού, επιμορφωτικού, 
πολιτιστικού, αναπτυξιακού και ερευνητικού χαρακτήρα. 

Η επεξεργασία, υποβολή και υλοποίηση εκπαιδευτι¬ 
κών, επιμορφωτικών, κοινωνικών και λοιπών προγραμμά¬ 
των Ε.Ε. ή άλλων Δημοσίων Φορέων. 

2.11. Η επεξεργασία, υποβολή και υλοποίηση προ¬ 
γραμμάτων βελτίωσης του επιπέδου Υγείας και Κοινωνι¬ 
κής Πρόνοιας, Προληπτικής Υγιεινής, Κυκλοφοριακής 
Αγωγής, η αξιοποίηση της διεθνούς εμπειρίας και η συμ¬ 
μετοχή σε δίκτυα τοπικά, εθνικά, ευρωπαϊκά και άλλων 
χωρών που έχουν σχέση με την υγεία, πρόνοια και γενικά 
κοινωνικά θέματα. 

2.12. α) Η εκπόνηση μελετών που έχουν σχέση με τη 
διαχείριση του φυσικού και αστικού περιβάλλοντος, η ευ- 
αισθητοποίηση των δημοτών και κατοίκων του νομού σε 
αντίστοιχα θέματα, η προώθηση περιβαλλοντικής επι¬ 
μόρφωσης, η ενεργός συμμετοχή σε σχετικά προγράμ¬ 
ματα της Ευρωπαϊκής Ένωσης, η παροχή υπηρεσιών 
συμβουλίου σε θέματα ρύπανσης, κυκλοφορίας και πρα¬ 
σίνου των πόλεων, η ανάπτυξη και προώθηση συνεργα¬ 
σιών με Πανεπιστημιακούς και Δημόσιους, γενικά, Οργα¬ 
νισμούς και Επιχειρήσεις Κοινής Ωφέλειας. 

β) Η αξιοποίηση και διαχείριση του πράσινου της περι¬ 
φέρειας με την δημιουργία αθλητικών χώρων, χώρων ψυ¬ 
χαγωγίας και πολιτιστικών εκδηλώσεων, εμπλουτισμού 
του πρασίνου και δημιουργίας της απαραίτητης υποδο¬ 
μής για την περιβαλλοντική ευαισθητοποίηση των κατοί¬ 
κων του νομού. 

γ) Η εφαρμογή προγράμματος ανακύκλωσης, με δια¬ 
λογή στην πηγή. 

δ) Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική των 
πόλεων και των τουριστικών περιοχών, την συντήρηση 
του πρασίνου και την επέκτασή του. 

2.13. Η έκδοση ενημερωτικών φυλλαδίων περιοδικών 
πολιτιστικού και τουριστικού περιεχομένου για την προ¬ 
βολή των τοπικών πολιτιστικών και τουριστικών πόρων, 
περιοδικών για την συνεχή επικοινωνία με τους κατοίκους 
και δημότες της περιφέρειας του νομού μέσα από ένα «φι¬ 
λικό» έντυπο και την δημιουργία βήματος για την αμφί- 
δρομη ανάπτυξη των ιδεώντης Νομαρχιακής Αυτοδιοίκη¬ 
σης, των δημοτών και κατοίκων του νομού. 

Η δημιουργία εργαστηρίου εκτυπώσεων για την κάλυ¬ 
ψη των αναγκώντης Νομαρχίας της Νομαρχιακής Επιχεί¬ 
ρησης καιτωνάλλων Ο.Τ.Α., του νομού καιτης ευρύτερης 
περιοχής. 

2.14. Η εκπόνηση κάθε κατηγορίας μελετών και ιδιαίτε¬ 
ρα μελετών Πολιτιστικής -Τουριστικής - Αθλητικής Ανά¬ 
πτυξης, Περιβάλλοντος, Υγείας και Κοινωνικής Πρόνοι¬ 
ας, προώθηση τοπικών προϊόντων και μελετών για δρα¬ 
στηριότητες που αναλαμβάνει η Πρωτοβάθμια και 
Δευτεροβάθμια Τοπική Αυτοδιοίκηση. 

2.15. Δημιουργία και λειτουργία Κέντρων Νέας Γενιάς, 
με Κέντρα - Τράπεζες πληροφοριών, Υπηρεσίες Ψυχολο¬ 
γικής Υποστήριξης και Ιατρικών Συμβουλών, Επαγγελμα¬ 
τικού Προσανατολισμού, Αθλητισμού, Πνευματικής - Πο¬ 
λιτιστικής καλλιέργειας και δημιουργικής απασχόλησης. 

2.16. Η εξασφάλιση της αναγκαίας υποδομής σε χώ¬ 
ρους εγκαταστάσεις (όπως ανοιχτά ή κλειστά γήπεδα) 
και εξοπλισμό, η διοίκηση, διαχείριση και εκμετάλλευσή 
τους, η εξασφάλιση των αναλώσιμων αθλητικών ειδών και 
υλικών, η συνεργασία με τα αθλητικά Σωματεία και τους 


λοιπούς φορείς του Αθλητισμούτου νομού,ηστήριξητων 
δραστηριοτήτωντους, η οργάνωση και λειτουργία ερασι¬ 
τεχνικών αθλητικώντμημάτων, η διοργάνωση περιοδικών 
και ετήσιων ομαδικών ή ατομικών αθλημάτων και αγώνων 
μαζικών αθλημάτων για την συμμετοχή των νέων και γενι¬ 
κότερα των κατοίκων, σε αθλητικές δραστηριότητες και 
εκδηλώσεις και μέσω αυτών η σημαντική, πολιτιστική, 
πνευματική και κοινωνική ανάπτυξη των κατοίκων της πε¬ 
ριοχής του νομού. 

2.17. Η εκπόνηση μελετών, η κατασκευή και συντήρη¬ 
ση έργων, οι οικιστικές αναπλάσεις, η διαμόρφωση κοι¬ 
νοχρήστων χώρων, η κατασκευή και συντήρηση έργων 
υποδομής, η συντήρηση των σχολικών κτιρίων και γενικά 
των εγκαταστάσεων της Νομαρχιακής Αυτοδιοίκησης. 

2.18. Προβολή των τουριστικών πόρων του νομού και 
προώθησης προγραμμάτων ΕΕΑΟΕΒ. 

2.19. Η οργάνωση εργαστηρίων για την παραγωγή πα¬ 
ραδοσιακών τοπικών προϊόντων με την συνεργασία των 
κατοίκων του νομού και η οργάνωση της εμπορίας και 
προώθησής τους. 

Η αξιοποίηση - εκμετάλλευση ακινήτων και χώρων ιδιο¬ 
κτησίας της Νομαρχιακής Αυτοδιοίκησης ή άλλων φορέ¬ 
ων που θαπαραχωρηθούνστη Νομαρχιακή Επιχείρηση, η 
ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εταιρίες 
με σκοπό την εξυπηρέτηση των κατοίκων και την ανάπτυ¬ 
ξη της περιφέρειας του νομού. 

3. Έδρα της Επιχείρησης ορίζεται η Ιερή Πόλη Μεσο¬ 
λογγίου. 

4. Η επιχείρηση διοικείται από εννεαμελές Διοικητικό 
Συμβούλιο. Τα μέλη του Διοικητικού Συμβουλίου ορίζο¬ 
νται από το Νομαρχιακό Συμβούλιο. 

Από τα μέλη αυτά: 

-Τέσσερα (4) είναι αιρετοί εκπρόσωποιτης Νομαρχιακής 
Αυτοδιοίκησης εκ των οποίων ένα (1) από τη μειοψηφία. 

-Ένα (1) είναι εκπρόσωπος των εργαζομένων στην επι¬ 
χείρηση, αν αυτή απασχολεί περισσότερους από είκοσι 
(20) εργαζόμενους. 

-Δύο (2) είναι εκπρόσωποι κοινωνικών φορέων και συ¬ 
γκεκριμένα ένα (1) είναι εκπρόσωπος της Γυμναστικής 
Εταιρίας Αγρίνιου (Γ.Ε.Α.) και ένα (1) είναι εκπρόσωπος 
του Εμπορικού και Βιομηχανικού Επιμελητηρίου 
Αιτωλ/νίας. 

-Στην περίπτωση που στην επιχείρηση δεν απασχολού¬ 
νται πάνω από είκοσι άτομα, τρία (3) μέλη, ενώ στην αντί¬ 
θετη περίπτωση δύο (2), είναι δημότες ή κάτοικοι Δήμου 
της περιφέρειας της Νομαρχιακής Αυτοδιοίκησης, των 
οποίων η επαγγελματική ή επιστημονική ιδιότητα ή η κοι¬ 
νωνική δραστηριότητα είναι συναφής προς το αντικείμε¬ 
νο της Επιχείρησης. 

Επίσης το Νομαρχιακό Συμβούλιο ορίζει πέντε (5) ανα¬ 
πληρωματικά μέλη έκτων οποίων ένα (1) είναι μέλος του 
Νομαρχιακού Συμβουλίου, ένα (1) είναι εκπρόσωπος Κοι¬ 
νωνικού Φορέα και συγκεκριμένα του Εμπορικού και Βιο¬ 
μηχανικού Επιμελητηρίου Αιτωλ/νίας και ένα (1) είναι εκ¬ 
πρόσωπος των εργαζομένων στην Επιχείρηση, εφ’ όσον 
στην Επιχείρηση εργάζονται πάνω από είκοσι άτομα, άλ¬ 
λως τα λοιπά είναι δημότες ή κάτοικοι Δήμου της περιφέ¬ 
ρειας της Ν.Α. Αιτωλ/νίας μετά άνω προσόντα. 

Τα συγκεκριμένα μέλη αναπληρώνουν, εφ’ όσον απαι¬ 
τηθεί, τα αντίστοιχα τακτικά μέλη, ενώ τα άλλα αναπλη¬ 
ρωματικά μέλη αναπληρώνουν τα λοιπά μέλη με τη σειρά 
που έχουν οριστεί από το Νομαρχιακό Συμβούλιο, όπως 
παραπάνω. 

5. Το αρχικό κεφάλαιο που διαθέτει η Νομαρχιακή Αυ¬ 
τοδιοίκηση Αιτωλ/νίας στην Νομαρχιακή Αναπτυξιακή 
Επιχείρηση Αιτωλ/νίας, είναι 35.000.000 δρχ. 

6. Οι πόροι της Επιχείρησης είναι: 

α) Έσοδα από αναθέσεις, υλοποίησης προγραμμάτων 
καλλιτεχνικής παιδείας και επιμόρφωσης. 

β) Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

γ) Έσοδα από αναθέσεις υλοποίησης προγραμμάτων 
Υγείας και Κοινωνικής Πρόνοιας, Αθλητισμού, Περιβάλ¬ 
λοντος, Τουριστικής Ανάπτυξης και γενικά αναπτυξιακών 
προγραμμάτων. 

δ) Έσοδα από την εκπόνηση μελετών, 
ε) Έσοδα από την διαχείριση προγραμμάτων της ΕΈ. ή 
άλλων Δημόσιων Φορέων. 

στ) Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

ζ) Έσοδα από επιχειρηματικές δραστηριότητες της Νο¬ 
μαρχιακής Επιχείρησης που σε κάθε περίπτωση επιτρέ¬ 
πονται, εφ’ όσον δεν απαγορεύεται από την κείμενη νο¬ 
μοθεσία την σχετική με τις επιχειρήσεις των Ο.Τ.Α. 
η) Έσοδα από την περιουσία της Επιχείρησης, 
θ) Έσοδα από κληροδοτήματα, εισφορές, δωρεές 
κ.τ.λ. 

7. Η διάρκεια της επιχείρησης είναι είκοσι (20) χρόνια 
από τη δημοσίευση της απόφασης αυτής στην εφημερίδα 
της κυβέρνησης. 

8. Η επιχείρηση διαλύεται: 

α) Μετη συμπλήρωση του χρόνου για τον οποίο έχει συ- 
σταθεί, εφ’ όσον δεν έχει παραταθεί. 

β) Σε περίπτωση πτώχευσης της Επιχείρησης. 

Διάλυση γίνεται με απόφαση του Νομαρχιακού Συμ¬ 
βουλίου, η οποία λαμβάνεται με την απόλυτη πλειοψηφία 
του συνόλου των μελών του. 

γ) Την διάλυση της Επιχείρησης ακολουθεί η εκκαθάρι¬ 
ση. Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Νο¬ 
μαρχιακό Συμβούλιο. 

δ) Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της Επιχείρησης. 
Τα υπόλοιπα περιουσιακά στοιχεία που απομένουν περιέ- 
χονται στη Νομαρχιακή Αυτοδιοίκηση που έχει συστήσει 
την Επιχείρηση. 

Οι λογαριασμοί της εκκαθάρισης εγκρίνονται από το 
Νομαρχιακό Συμβούλιο, το οποίο επίσης αποφασίζει για 
την απαλλαγή των εκκαθαριστών, από κάθε ευθύνη. 

9. Από τις διατάξεις αυτής της απόφασης, προκαλείται 
δαπάνη εις βάρος του προϋπολογισμού οικονομικού 
έτους 2000 της Νομαρχιακής Αυτοδιοίκησης ύψους 
35.000.000 δρχ. από τον ΚΑΕ 2529. 

Η παρούσα απόφαση που αποτελείτο καταστατικό της 
επιχείρησης να δημοσιευθεί στην Εφημερίδα της Κυβερ- 
νήσεως. 

Μεσολόγγι, 15 Ιουνίου 2000 

Ο Πρόεδρος του Ν.Σ. 

ΓΕΩΡΓΙΟΣ ΣΚΑΡΜΟΥΤΣΟΣ 


Αριθ. 126 (6) 

* Τροποποίηση καταστατικού Αμιγούς Νομαρχιακής Επι¬ 
χείρησης Αναπτυξιακών Προγραμμάτων (ΝΕΑΠ) της 
Ν.Α. Κιλκίς, (αναδημοσίευση). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΙΛΚΙΣ 

Έχοντας υπόψη: 

1. Τις διατάξεις του Π.Δ. 30/96 άρθρα 75,76 ΦΕΚ Α' 21 
(Κώδικας Νομαρχιακής Αυτοδιοίκησης). 

2. Τις διατάξεις του Π.Δ. 331 /96 (ΦΕΚ 223Α/11-9-96). 

3. Την ίδρυση Αμιγούς Νομαρχιακής Επιχείρησης Ανα¬ 
πτυξιακών Προγραμμάτων (Ν.Ε.Α.Π.) της Ν.Α. Κιλκίς ΦΕΚ 
674 /31-7-97(ΤΒ) (4). 

4. Την αριθμ 2/4-2-2000 απόφαση του Νομαρχιακού 
Συμβουλίου Κιλκίς, με βάση της οποίας τροποποιείται το 
άρθρο 2 του Καταστατικού της Αμιγούς Νομαρχιακής 
Επιχείρησης Αναπτυξιακών Προγραμμάτων (ΝΕΑΠ) της 
Ν.Α. Κιλκίς και διαμορφώνεται όπως ακολουθεί: 

ΤΡΟΠΟΠΟΙΗΣΗ ΚΑΤΑΣΤΑΤΙΚΟΥ 

Αμιγής Νομαρχιακή Επιχείρηση με την επωνυμία «Αμι¬ 
γής Νομαρχιακή Επιχείρηση Αναπτυξιακών Προγραμμά¬ 
των (Ν.Ε.Α.Π.)». 

Άρθρο 2ο 

Σκοπός της Επιχείρησης 

Οι σκοποί της Επιχείρησης είναι: 

Η συμβολή στην πολιτιστική, κοινωνική και οικονομική 
ανάπτυξη του Νομού Κιλκίς που θα προέλθει από την δια¬ 
χείριση και υλοποίηση Εθνικών και Ευρωπαϊκών Προ¬ 
γραμμάτων. 

Ενδεικτικά αναφερόμενες δραστηριότητες που θα ανα¬ 
πτυχθούν είναι οι παρακάτω: 

Α) Η διαχείριση και υλοποίηση Εθνικών και Ευρωπαϊκών 
Προγραμμάτων με αντικείμενο την Βιομηχανία, τον Τουρι¬ 
σμό, την Γεωργία, τον Πολιτισμό, την Υγεία, Πρόνοια, την 
Παιδεία, την Αγροτική Ανάπτυξη και Περιβαλλοντική Ανα¬ 
βάθμιση του Νομού Κιλκίς και η υποβολή προτάσεων για 
τα ανωτέρω προγράμματα, η παροχή τεχνικής βοήθειας 
και συμβουλών πληροφόρησης και ανταλλαγής τεχνο¬ 
γνωσίας και εμπειριών μεταξύ Φορέων και Υπηρεσιών της 
Ν.Α. Κιλκίς στα αναφερόμενα αντικείμενα, η συνεισφορά 
στη δημιουργία δικτύου Φορέων και Υπηρεσιών της Ν.Α., 
η διοργάνωση και η συμμετοχή στην οργάνωση εκδηλώ¬ 
σεων προβολής και επιμέλεια εκδόσεων -δημοσιεύσεων 
των σχετικών δράσεων της Ν.Α., η δημοσιοποίηση των 
δράσεων και ενεργειών Εθνικών και Ευρωπαϊκών Προ¬ 
γραμμάτων, η έρευνα και μελέτη ζητημάτωνπου αφορούν 
την Ανάπτυξη του Νομού στους σχετικούς τομείς. 

Προσθήκη 

Β) Να σχεδιάζει, μελετά και να πραγματοποιεί επενδυτι¬ 
κά προγράμματα και να ασκεί επιχειρηματικές δραστη¬ 
ριότητες που προάγουν το σκοπό της. 


* Αναδημοσιεύεται, επειδή η αρχική δημοσίευση στο ΦΕΚ 
587/3.5.2000/τ.Β', έγινε από εσφαλμένο αντίγραφο που 
διεβίβασετο Νομαρχιακό Συμβούλιο Κιλκίς. 

Γ) Να εκτελεί εν γένει μελέτες και εργασίες που της ανα¬ 
τίθενται από την Νομαρχιακή Αυτοδιοίκηση Κιλκίς, την 
Περιφέρεια, ΟΤΑ και από άλλα Φυσικά ή Νομικά Πρόσω¬ 
πα Δημοσίου ή Ιδιωτικού Δικαίου. 

Δ) Οι μελέτες, έρευνες και εργασίες που θα αναλαμβάνει, 
θα διεξάγονται από τις Υπηρεσίες της Επιχείρησης, Επιστη¬ 
μονικούς συνεργάτες της ή από συμβεβλημένους μελετητές. 

Από τις διατάξεις αυτής της απόφασης, δεν προκαλείται 
δαπάνη εις βάρος του κρατικού προϋπολογισμού, ούτε εις 
βάροςτουπροϋπολογισμούτου οικείου Νομικού Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κιλκίς, 4 Φεβρουάριου 2000 

Ο Πρόεδρος του Ν.Σ. 

ΓΕΩΡΓΙΟΣ ΦΡΑΓΓΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 373/τεύχος Β72000, όπου δημοσιεύθηκε η 
744/10.2.2000 απόφαση, γίνονται οι εξής διορθώσεις: 

α) Στην περίληψη του θέματος διορθώνεται το εσφαλ¬ 
μένο «Σύσταση ίδιου Νομικού Προσώπου στο Δήμο Πο¬ 
λυγύρου» στο ορθό «Σύσταση ίδιου Νομικού Προσώπου 
στο Δήμο Παλλήνης Ν. Χαλ/κής με την επωνυμία Κέντρο 
Ανοικτής Προστασίας Ηλικιωμένων ΚΑΠΗ Δ.Δ. Αγ. Παρα¬ 
σκευής». 

β) Στο σώμα της απόφασης διορθώνεται το εσφαλμένο: 
«Συστήνουμε στο Δήμο Πολυγύρου.», στο ορθό: «Συ¬ 

στήνουμε στο Δήμο Παλλήνης». 

(Απάτην Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





